***Konkurss „Sakoptākā sēta Ikšķiles novadā-2013”***

NOLIKUMS

**Konkursa mērķi:**

Noskaidrot, popularizēt un apbalvot skaistākos daiļdārzus, „gaisa dārzus”,

lauku sētas un iestāžu teritorijas, veicināt dzīves vietas sakopšanu un

labiekārtošanu, videi draudzīgu apsaimniekošanu, izzināt nesakoptās sētas.

Ar Ikšķiles novada laikraksta „Ikšķiles Vēstis” un mājas lapas starpniecību

popularizēt konkursa uzvarētāju pieredzi un sasniegumus daiļdārza veidošanā;

Pulcēt sakoptāko sētu īpašniekus pieredzes apmaiņas braucienā.

**Konkursa organizatori :**

Konkursu organizē un vērtē Ikšķiles novada domes apstiprināta komisija 5

cilvēku sastāvā. Konkursa vērtēšanas komisija nepieciešamības gadījumā ir

tiesīga pieaicināt ekspertus.

**Konkursa dalībnieki:**

Konkursā aicināti piedalīties visi iedzīvotāji, kuri Ikšķiles novadā ir

izveidojuši skaisti sakoptu vidi savā dzīves vai darba vietā – individuālās

apbūves teritorijā, lauku sētā, vasaras mītnē vai uzņēmuma teritorijā.

Iepriekšējo 5 gadu konkursa uzvarētāji netiek vērtēti.

**Norise:**

**Konkurss notiek 2013.gadā no 19.augusta līdz 30.augustam**;

Pirms vērtēšanas laikrakstā „ Ikšķiles Vēstis” tiek ievietota informācija par

konkursu.

**Pieteikšanās:**

Pieteikumus pieņem gan no pašiem dārzu veidotājiem, gan apkārtējās

sabiedrības, kura piesaka konkrēto daiļdārzu vai „gaisa dārzu” konkursa

rīkotājiem.

Dalībniekus konkursam var pieteikt līdz **16.augustam**,

e-pasts inga.sulca@ikskile.lv, vai zvanot- tālr.nr. 65030340.

Komisijai ir tiesības arī pašai pēc savas iniciatīvas izvēlēties

un apsekot īpašumus.

**Vērtēšana:**

Vērtēšana notiek piecās grupās:

1. Iestādes, uzņēmumi;

2. Zemnieku saimniecības;

3. Lauku sētas;

4. Individuālā apbūve;

5. Daudzdzīvokļu māju „gaisa dārzi”.

Komisija piešķirtā fonda robežās ir tiesīga mainīt prēmiju sadali, kā arī noteikt

veicināšanas prēmijas un nominācijas par oriģināliem vides elementiem;

Komisija īpašumu vērtē tikai ar īpašnieka, valdītāja vai citas pilnvarotas

personas atļauju un viņa klātbūtnē;

Katrs komisijas loceklis aizpilda tabulu par katru īpašumu un apliecina to ar

savu parakstu;

Komisija patur sev tiesības fotografēt vai filmēt vērtējamo īpašumu un iegūtos

materiālus izmantot noslēguma pasākumā vai ar pašvaldību saistītos reklāmas

nolūkos;

Par konkursa uzvarētāju tiek atzīts tas īpašums, kurš saņēmis visvairāk punktu;

Komisijai ir tiesības pasniegt speciālbalvas;

Iepazīstoties ar konkursa foto materiāliem, nosaka savu uzvarētāju nominācijā

– ***Skatītāju simpātija***

Katru gadu komisija nosaka arī nomināciju - ***Nolaistākais īpašums,***

fotogrāfijas par šo īpašumu bez saskaņošanas ar īpašnieku vai valdītāju tiek

publicētas laikrakstā „ Ikšķiles Vēstis” un mājas lapā.

Vērtēšanu veic vizuāli, braucot vērtēšanas komisijai pa izvēlēto maršrutu.

**Vērtēšanas metodika**

Vērtēšanu izdara pēc zemāk minētajiem kritērijiem :

**1.grupa: Iestādes, uzņēmumi, sabiedrības, tirdzniecības uzņēmums**

Teritorijas labiekārtošana, apzaļumošana (apstādījumi, zālāji, sētas, puķu dobes,

autostāvvietas un citi laukumi utt.).Teritorijas sakopšana (piegulošās ielas, ietves,

zaļās zonas sakopšana, neglīto skatu aizsegums utt.) un sanitāro saistošo noteikumu

ievērošana. Teritorijas un ēku ārējais estētiskais noformējums ( fasādes krāsojums,

ielu nosaukums, ēku numuri, teritorijas labiekārtošana un apzaļumošana, apstādījumu,

puķu dobes, zālāji, celiņi, piebraukšana automašīnām, riteņu novietne, atkritumu

urnas), valsts karoga vieta.

**2. grupa: Individuālās mājas (ar apbūves zemes gabalu )**

Teritorijas labiekārtošana ,apzaļumošana (apstādījumi, dzīvžogi, sētas, puķu dobes,

zālāji celiņi utt.). Teritorijas sakopšana (pieguļošās ielas, ietves, zaļās zonas

sakopšana, neglīto skatu aizsegums utt.) un sanitāro saistošo noteikumu ievērošana.

Ēku ārējais estētiskais noformējums (fasādes krāsojums, ielu nosaukums, mājas

numurs, īpašnieka uzvārds). Papildus novērtējums: jaunas dārza arhitektūras formas

(strūklakas, dārza skulptūras, dārza kamīni, apgaismošanas ķermeņi, ziedu

kompozīcijas, utt.). Kādu īpašu akcentu: pastkastīti, aku, pagrabu, suņa būdu utt..

**3.grupa: Zemnieku saimniecības, lauku sētas**

Dzīvojamās mājas, ražošanas (saimniecības) ēku ārējais estētiskais noformējums, kā

arī teritorijas labiekārtojums un apzaļumošana. Sanitāro saistošo noteikumu

ievērošana (mēslu krātuves, vircu bedres utt.), tehnikas laukums, sakoptība un neglīto

skatu aizsegums. Apkārtējās vides sakoptība (ceļmalas, grāvmalas).Teritorijas

labiekārtošana un apzaļumošana (apstādījumi, zālāji ,sētas, puķu dobes ,utt.), valsts

karoga vieta. Ceļu stāvoklis uz lauku sētu, ceļu rādītājs ar mājas nosaukumu, attālumu

un tml.). Papildus vērtējums: ēku ārējais estētiskais noformējums, lopkopības un

augkopības stāvoklis saimniecībā, ievērojamas attīstības tendences zemnieku

saimniecībā, par veikto darbu mežu sakopšanā, utt.

**4. grupa: Daudzdzīvokļu dzīvojamās mājas, rindu mājas**

Teritorijas labiekārtošana un apzaļumošana (apstādījumi, sētas, dzīvžogi, puķu dobes,

zālāji, celiņi atpūtas zona). Teritorijas sakopšana (pieguļošās ielas, ietves un zaļā

zona). Sanitāro saistošo noteikumu ievērošana. Ēku ārējais noformējums (fasādes

krāsojums, ielas nosaukums, mājas numurs).

**Apbalvošana**

Visi konkursa dalībnieki un iepriekšējā gada balvu ieguvēji saņem

uzaicinājumu uz noslēguma pasākumu;

**Konkursa uzvarētājs** savā nominācijā saņem:

Plāksnīti ar uzrakstu „ Sakoptākā sēta 2013.gadā” ;

Dāvanu karti **Ls 300,- apmērā;**

**Otrās vietas** ieguvējs saņem naudas balvu **Ls 200,- apmērā;**

**Trešās vietas** ieguvējs saņem naudas balvu **Ls 150,- apmērā;**

Nominācijas **” Skatītāju simpātija”** ieguvējs saņem pasākuma atbalstītāju

balvu;

Komisijas speciālbalvas ieguvējs saņem pārsteiguma balvu.

Nominācijas **„ Nolaistākais īpašums”** ieguvējs saņem slotu, kuru kopā ar

nomināciju nogādā īpašniekam;

Noslēguma pasākuma laikā tiek demonstrēta vai nu videofilma, vai rādīti

attēli par konkursā vērtētajiem īpašumiem;

Komisijai ir tiesības piešķirt divas veicināšanas balvas **Ls 100,- apmērā.**

**Speciālā nominācija**

Vienu reizi trijos gados tiek noteikts uzvarētājs speciālajā nominācijā

**„Paraugīpašums”** ;

* Iepriekšējo piecu gadu uzvarētājiem dalību konkursā nav

jāpiesaka ( jo tiek apsekoti visi iepriekšējo piecu gadu uzvarētāji);.

Uzvarētāju speciālajā nominācijā nosaka komisija, ņemot par pamatu

vērtēšanas tabulu.